Landkreis Passau

Landkreis Passau er en krets (Landkreis) i bezirk Niederbayern. Setet for forvaltningen befinner seg i Passau.

Geografi 
Kretsen Passau grenser i vest mot Landkreis Rottal-Inn, i nord-vest mot Landkreis Deggendorf og i nord mot Landkreis Freyung-Grafenau. I øst og sør grenser den mot den østerrikske delstat Oberösterreich. Den kretsfrie byen Passau er ikke en del av kretsen Passau, men er nesten helt omgitt av den.

Donau renner fra nordvest mot sørøst gjennom kretsen. I byen Passau munner grenseelven Inn ut i Donau. På nordsiden av Donau ligger utløperne av fjellkjeden Bayerischer Wald som når opp mot 1000 meter. På sørsiden er landskapet kuppert og det finnes flate sletter i Rottal mellom elvene Rott og Inn.

Historie 
Kretsen ble opprettet 27. desember 1971 med virkning fra den 1. juli 1972 gjennom en sammenslåing av de kretsene Landkreis Wegscheid, Vilshofen, Griesbach i. Rottal (unntatt noen kommuner) samt mindre deler av de kretsene Landkreis Pfarrkirchen og Eggenfelden. Setet for forvaltningen ble den kretsfrie byen Passau.

Byer og kommuner 

Landkreis Passau består av 4 byer, 14 Marktgemeinden og 20 andre kommuner.

Politikk

Landrat 
Første Landrat til den nye Landkreis Passau ble Baptist Kitzlinger (CSU).
 1972–1990: Baptist Kitzlinger (CSU)
 1990–2008: Hanns Dorfner (CSU)
 2008–2020: Franz Meyer (CSU)
 2020–: Raimund Kneidinger (CSU)

Våpen 
Våpenskjoldet til Landkreis Passau er basert på de våpenskjoldene til de tidligere kretser Passau, Wegscheid, Vilshofen og Griesbach i. Rottal. Den røde ulven, som var inkludert i våpenskjoldene til Landkreis Passau og Landkreis Wegscheid, viser til det gamle høystift Passau (Hochstift Passau). Den røde panteren symboliserer de tidligere kretsene Vilshofen og Griesbach i. Rottal.

Folketall

Samferdsel 
Den viktigste forbindelsen er motorveien A 3 (Bundesautobahn 3), som kommer fra Regensburg og krysser Landkreis Passau fra nordvest til sørøst. I Østerrike fortsetter motorveien som Innkreis Autobahn A8. Bundestraße 8 (B 8) går parallelt med Donau gjennom kretsen. Bundesstraße 12 (B 12) krysser Landkreis Passau i retning nord-sør. Vilshofen an der Donau har en flyplass.

Referanser

Eksterne lenker 
 

Kretser i Bayern